**FELADATOK**

**I. Válaszolj a kérdésekre!**

1. Mikor uralkodott I. András király, ki volt az édesapja?

2.Ki az alábbi forrásrészlet szerzője? Miről szól a leírás?

*„Ügyesen kilesik a kedvező alkalmat, és ellenségeiket nem annyira karjukkal és haderejükkel igyekeznek leverni, mint inkább csel, rajtaütés és a szükségesekben való megszorítás útján.”*

3. Hogyan nevezték a Gellért-hegyet az 1046-os pogánylázadáskor?

4. Mit jelent a gyepű fogalma? Írj példaként egy tájnevet, amely a nyugati gyepű emlékét őrzi!

5.Milyen hatótávolsággal rendelkezett a visszacsapó íj?

6.Mely csatához köthető Lehel kürtjének mondája?

7.Milyen jelentőségre tett szert Székesfehérvár a korszakban? Minek a mintájára épült a Szűz Mária bazilika?

8. Melyik királyunk hozta létre a zágrábi püspökséget?

9. Kik voltak a kerlési csata magyar vezérei?

10. Melyik királyunk foglalta törvénybe, hogy a boszorkányok egy bizonyos fajtája (a strigák) nem léteznek?

11.Milyen méltóságot viselt Bulcsú vezér?

12.Mi volt a pozsonyi csatában kivívott győzelem jelentősége?

13.Melyik királyunk vezette be a háramlási jogot? Mit jelent ez a jog?

14.Mely uralkodóhoz köthető a „nagyharsányi ezüstdénár”?

15.Mettől meddig tartott a magyar-horvát perszonálunió?

16.Milyen tulajdonban voltak a királyi vármegye birtokai?

17.Kinek a joghatósága alá tartozott a pannonhalmi bencés apátság? Milyen feladatokat végeztek a bencések Magyarországon (Említs legalább két példát!)?

18. Melyik királyunkról szól a következő idézet? *„s miként az oroszlánnak, hatalmas lába-keze óriási a termete, a többi ember közül vállal kimagaslott”*

19. Miben különbözött a pogány szokásokat gyakorló idősek és fiatalok büntetése Kálmán korában?

20. Honnan származik az alábbi forrásrészlet? Megvalósításra kerültek-e az itt leírtak? Válaszold indokold!

„*Ha a királyi koronát meg akarod becsülni, legelőször azt hagyom meg, tanácsolom, illetve javaslom és sugallom, kedves fiam, hogy a katolikus és apostoli hitet akkora buzgalommal és éberséggel őrizd, hogy minden Istentől rendelt alattvalódnak példát mutass, s valamennyi egyházi személy méltán nevezzen igaz keresztény hitvallású férfinak”*

**II. Esszé**: Mutassátok be I. (Szent) László és Könyves Kálmán törvényeit, valamint keletkezésük hátterét! (Minimum 1, maximum 2 oldalon!)

**III. Gyakorlati feladat:** Készítsetek rajzot egy honfoglalás kori férfi viseletről, minimum két fegyver megjelenítésével!

(A képhez csatoljatok rövid magyarázatot max. 4-5 mondat)!